**Metkulan kylän ja Snellmanin korttelin**

 **elävöittämisen esiselvityshankkeen**

 **TIETOSUOJAILMOITUS**

 **EU:n yleinen tietosuoja-asetus (2016/679)**

 **artiklat 13 ja 14**

 **Laatimispäivämäärä: 22.8.2024**

***Mitä tarkoitusta varten henkilötietoja kerätään?***

Metkulan kylän ja Snellmanin korttelin elävöittämisen esiselvityshankkeen (jäljempänä Metkulan kylä -hanke) tavoitteena on Metkulan kylä -lastenkaupungin rakentamisen ja Snellmanin korttelin elävöittämisen mahdollisuuksien kartoittaminen. Visioiden toteutuessa Snellmanin kortteli ja sekä siellä sijaitseva Metkulan kylä elävöittävät Lappeenrannan kaupunkikeskustaa vaalien paikallista kulttuuria ja historiaa. Keskeisellä paikalla sijaitseva kortteli on kaupunkilaisten ja matkailijoiden tuntema kohtaamispaikka, joka palvelee myös Lappeenrannan seudulla toimivien yritysten, yhdistysten ja luovien alojen toimijoiden näyttämönä.

Esiselvityshankkeen aikana järjestettävissä tilaisuuksissa kerätään nimi- ja yhteystietoja hankkeen puitteissa jatkossa tapahtuvaa yhteydenottoa varten. Henkilötietojen yhteydessä kerättyjä tietoja voidaan käyttää hankkeen aikana tai sen jälkeen anonyymeinä julkaisuihin tai raportointiin. Tietoja voidaan käyttää myös aineistoina hankkeen kannattavuutta arvioitaessa.

Henkilötietoja käytetään myös hanketta koskevaan viestintään. Hankkeen toiminnasta, kuten tapahtumista, viestitään hankkeen kohderyhmälle, jotka ovat antaneet yhteystietonsa hankkeen toimijoille tai joiden yhteystiedot ovat julkisesti saatavilla.

***Mitä tietoja keräämme?***

Keräämme ja tallennamme henkilöiltä seuraavia tietoja hankkeen tilaisuuksiin ilmoittautumisen tai osallistumisen yhteydessä: nimi, organisaatio, puhelinnumero ja sähköposti. Hankkeen tilaisuuksissa tapahtuvasta valokuvaamisesta tai videoinnista ilmoitetaan tapahtumaan saavuttaessa. Valokuvien ja videoaineiston, joista henkilö on tunnistettavissa, keräämiseen ja tallentamiseen hankkeen toimintaan liittyen pyydetään henkilöltä erikseen suostumus.

***Millä perusteella keräämme tietoja?***

Henkilötietojen keräämisperuste on suostumus.

***Mistä kaikkialta henkilötietoja keräämme***

Henkilötietoja kerätään rekisteröidyltä itseltään sekä yhteystietoja yleisistä tietolähteistä, kuten julkisilta www-sivustoilta.

**Kenelle tietoja siirretään?**

Hankkeen aikana kerättyjä henkilötietoja ei siirretä eteenpäin kolmansille osapuolille.

**Kerättyjen tietojen turvallinen säilyttäminen**

Henkilötietoja (nimi ja yhteystiedot) säilytetään LAB-ammattikorkeakoulun tietoturvallisilla palvelimilla tai analogisina tiedostoina lukituissa tiloissa. Pääsy tietoihin on vain hankehenkilökunnalla.

**Kuinka kauan aineistoa säilytetään?**

Kerättyä aineistoa säilytetään hankkeen ajan 1.8.2024-30.4.2025 (tai kunnes hanke virallisesti päättyy mahdollisen jatkoajan jälkeen). Arkistoitavaa aineistoa kuten osallistujalistoja säilytetään rahoittajan ohjeiden mukaisesti.

**Millaista päätöksentekoa?**

Aineistoa käsiteltäessä ei tapahdu automaattista päätöksentekoa.

**Oikeutesi**

Rekisteröidyllä on oikeus peruuttaa antamansa suostumus, milloin henkilötietojen käsittely perustuu suostumukseen.

Rekisteröidyllä on oikeus tehdä valitus Tietosuojavaltuutetun toimistoon, mikäli rekisteröity katsoo, että häntä koskevien henkilötietojen käsittelyssä on rikottu voimassa olevaa tietolainsäädäntöä.

Rekisteröidyllä on seuraavat EU:n yleisen tietosuoja-asetuksen mukaiset oikeudet:

1. Rekisteröidyn oikeus tarkistaa itseään koskevat tiedot.
2. Rekisteröidyn oikeus tietojensa oikaisemiseen.
3. Rekisteröidyn oikeus tietojensa poistamiseen.
4. Rekisteröidyn oikeus tietojen rajoittamiseen.
5. Rekisteröidyn oikeus siirtää tiedot toiselle rekisterinpitäjälle.

Rekisteröidyn halutessa käyttää tietosuojalainsäädännön mukaisia oikeuksia, rekisteröityä pyydetään ottamaan yhteyttä tietosuojavastaavaan, jonka yhteystiedot on mainittu alla.

**Rekisterin tiedot**

 Metkulan kylän ja Snellmanin korttelin elävöittämisen esiselvityshankkeen rekisteri

Hankkeen kesto: 1.8.2024-30.4.2025

**Rekisterinpitäjä**

LAB-ammattikorkeakoulu Oy

Y-tunnus 2630644-6

Osoite Yliopistonkatu 36, 53850 Lappeenranta

Puhelin 03 828 18 (vaihde)

helpdesk@lut.fi

**Yhteyshenkilön tiedot**

Matleena Parviainen, LAB-ammattikorkeakoulu

Yliopistonkatu 36, 53850 Lappeenranta

+358 50 3483514

matleena.parviainen@lab.fi

**Hankkeen vastuullinen johtaja**

Minna Suutari, LAB-ammattikorkeakoulu

Mukkulankatu 19, 15210 Lahti

+358 50 5577830

minna.suutari@lab.fi

**Hankkeen suorittajat**

Projektipäällikkö, projektikoordinaattori, asiantuntijat ja mahdollisesti hankkeen toteutukseen osallistuvat harjoittelijat sekä opiskelijat

**LABin tietosuojavastaava**

Lakimies Anne Himanka

Lappeenrannan teknillinen yliopisto, Yliopistonkatu 34, 53850 Lappeenranta

Puhelinnumero: 050 564 4623

Sähköposti: tietosuoja@lut.fi